
ΤΕΥΧΟΣ ΔΕΥΤΕΡΟ 


Αρ 


. Φύλλου 2976 


ΑΠΟΦΑΣΕΙΣ 

Αριθμ. αττόφ. 469/43β/2018 

Κανονισμός του Προγράμματος Μεταπτυχια¬ 
κών Σπουδών «Διοίκηση Επιχειρήσεων - Μβϊϊθγ 
ίη Βυ5ίηθ5$ Αάπιίηί5ΐΓ3ΐίοη (ΜΒΑ)» του Τμήματος 
Μηχανικών Παραγωγής και Διοίκησης της μονο- 
τμηματικής Σχολής Μηχανικών Παραγωγής και 
Διοίκησης του Πολυτεχνείου Κρήτης. 

Η ΣΥΓΚΛΗΤΟΣ ΤΟΥ ΠΟΛΥΤΕΧΝΕΙΟΥ ΚΡΗΤΗΣ 
(συνεδρίαση 469/29-03-2018) 

Έχοντας υπόψη: 

1. Τις διατάξεις της παρ. 1 του άρθρου 45 του 
ν. 4485/2017 (ΦΕΚ 114/Α74-8-2017) όπου ορίζεται το 
εξής: «Με απόφαση της Συνέλευσης του Τμήματος κα¬ 
ταρτίζεται ο Κανονισμός Μεταπτυχιακών Σπουδών κάθε 
Π.Μ.Σ., ο οποίος εγκρίνεται από τη Σύγκλητο, δημοσι¬ 
εύεται στην Εφημερίδα της Κυβερνήσεως, αναρτάται 
στο διαδικτυακό τόπο του Τμήματος και κοινοποιείται 
στο Υπουργείο Παιδείας, Έρευνας και Θρησκευμάτων». 

2. Το απόσπασμα πρακτικών της Συνέλευσης του Τμή¬ 
ματος Μηχανικών Παραγωγής και Διοίκησης του Πολυ¬ 
τεχνείου Κρήτης (Συνεδρίαση 3η/6.3.2018 Γ.Σ.ΤΜ.) θέμα 
Β4: «Ίδρυση του ΠΜΣ «Διοίκηση Επιχειρήσεων - Μββϊθγ 
ίη Βυ5ίπθ55 Αόιπίηί5ΐΓ3ΐίοη (ΜΒΑ)», έγκριση του κανονι¬ 
σμού σπουδών και των συνοδευτικών εγγράφων βάσει 
τουν. 4485/2017». 

3. Το απόσπασμα πρακτικών της Συγκλήτου του Πολυ¬ 
τεχνείου Κρήτης (Συνεδρίαση 469/29-03-2018). 

4. Το με αριθμ. 110457/Ζ1/02-07-2018 έγγραφο του 
ΥΠ.Π.Ε.Θ. από το οποίο προκύπτει ότι δεν τίθεται ζήτημα 
αναπομπήςτης απόφασης ίδρυσηςτου Π.Μ.Σ. «Διοίκηση 
Επιχειρήσεων - Μββϊθγ ίη Βυ5ίηθ55 Αόηιίηί5ΐΓ3ΐίοη (ΜΒΑ)». 

5. Το γεγονός ότι από τις διατάξεις του Παρόντος Κα¬ 
νονισμού δεν προκύπτει δαπάνη σε βάρος του κρατικού 
προϋπολογισμού αποφασίζουμε και εγκρίνουμε τον Κα¬ 
νονισμό Σπουδών του Προγράμματος Μεταπτυχιακών 
Σπουδών με τίτλο «Διοίκηση Επιχειρήσεων - Μβϊϊθγ ίη 
Βυ5ίηθ55 Αάηηίηί5ΐΓ3ΐ:ίοη (ΜΒΑ)» του Τμήματος Μηχα¬ 
νικών Παραγωγής και Διοίκησης της Μονοτμηματικής 
Σχολής Μηχανικών Παραγωγής και Διοίκησης του Πο¬ 
λυτεχνείου Κρήτης, ως εξής: 


Άρθρο 1 

Ίδρυση Π.Μ.Σ. 

Η μονοτμηματική Σχολή Μηχανικών Παραγωγής και 
Διοίκησηςτου Πολυτεχνείου Κρήτης ιδρύει και λειτουρ¬ 
γεί από το ακαδημαϊκό έτος 2018-2019, σύμφωνα με το 
ν. 4485/2017 (ΦΕΚ 114/Α704-08-2017), το Πρόγραμμα 
Μεταπτυχιακών Σπουδών με τίτλο: «Διοίκηση Επιχειρή¬ 
σεων - Μ35 ϊθγ ίη Βυ5ίηθ55 Αάιηίη^ΙτΒίΊοη» με τις ακό¬ 
λουθες ειδικεύσεις: 

• Μάρκετινγκ, 

• Χρηματοοικονομική, και 

• Στελεχών Δημόσιας Διοίκησης 

Άρθρο 2 

Αντικείμενο και Σκοπός Π.Μ.Σ. 

1. Σκοπός του Προγράμματος Μεταπτυχιακών Σπου¬ 
δών είναι η μετεκπαίδευση των φοιτητών και η εξειδί- 
κευσή τους στα αντικείμενα του Μεταπτυχιακού Προ¬ 
γράμματος «Διοίκηση Επιχειρήσεων - Μββϊθγ ίη Βυ5ίηθ55 
Αόητιίηί5ΐΓ3ΐίοη» καθώς και η διεξαγωγή βασικής και 
εφαρμοσμένης επιστημονικής έρευνας με στόχο τη 
συμβολή των αποφοίτων του στην οικονομική και τε¬ 
χνολογική ανάπτυξης της χώρας. 

2. Απευθύνεται σε επιστήμονες, στελέχη επιχειρήσεων 
και οργανισμών καθώς και ερευνητές με στόχο: 

3. Την εξειδίκευσή τους στα σύγχρονα συστήματα 
οργάνωσης και διοίκησης, του μάρκετινγκ, της χρη¬ 
ματοοικονομικής διοίκησης, των τεχνολογιών και της 
καινοτομίας στις επιχειρήσεις και τη δημόσια διοίκηση, 
συνδυάζοντας γνώσεις από τις επιστήμες της διοίκησης, 
της λήψης αποφάσεων, της επιχειρησιακής έρευνας, της 
οργάνωσης, της οικονομίας, του μάρκετινγκ, της και¬ 
νοτομίας, της πληροφορικής, της τεχνολογίας, καθώς 
επίσης και τη δημιουργία επιστημόνων - ερευνητών οι 
οποίοι θα συνεισφέρουν στην προώθηση της έρευνας, 
της επιστήμης και των εφαρμογών της στα αντικείμενα 
που αυτό θεραπεύει και θα συνεισφέρουν στην οικονο¬ 
μική ανάπτυξη της χώρας. 

6. Την ανάπτυξη των οργανωτικών, διοικητικών και 
τεχνολογικών προσόντων και γνώσεων που θα τους εί¬ 
ναι αναγκαία για μια επιτυχημένη επαγγελματική στα¬ 
διοδρομία τόσο στο χώρο του δημοσίου όσο και στον 
ιδιωτικό τομέα. 

ο. Την προετοιμασία τους για αποδοτική διοίκηση 
επιχειρήσεων και δημόσιων οργανισμών και μονάδων. 

Άρθρο 3 

Όργανα Διοίκησης Προγράμματος 

Μεταπτυχιακών Σπουδών 

Σύμφωνα με το άρθρο 31 του ν. 4485/2017, τα αρμόδια 
όργανα διοίκησης και λειτουργίας του Π.Μ.Σ. είναι: 

• Η Συνέλευση του Τμήματος, 

• Η Συντονιστική Επιτροπή (Σ.Ε.) του Π.Μ.Σ., 

• Ο Διευθυντής του Π.Μ.Σ. 

Συνέλευση του Τμήματος 

Η Συνέλευση του οικείου Τμήματος έχει τις εξής αρ¬ 
μοδιότητες: 

1. εισηγείται στη Σύγκλητο δια της Επιτροπής Μετα¬ 
πτυχιακών Σπουδών (άρθρο 32, ν. 4485/2017) την ανα¬ 
γκαιότητα ίδρυσης Π.Μ.Σ., 

2. ορίζει τα μέλη των Σ.Ε., 

3. ορίζει, από τα μέλη της Σ.Ε., το Διευθυντή και τον 
Αναπληρωτή του, 

4. κατανέμει το διδακτικό έργο μεταξύ των διδασκό¬ 
ντων του Π.Μ.Σ., 

5. συγκροτεί επιτροπές επιλογής ή εξέτασης των υπο¬ 
ψήφιων μεταπτυχιακών φοιτητών, 

6. διαπιστώνει την επιτυχή ολοκλήρωση της φοίτησης 
προκειμένου να απονεμηθεί το Δ.Μ.Σ., 

7. ασκεί κάθε άλλη αρμοδιότητα που προβλέπεται από 
την ισχύουσα νομοθεσία. 

Συντονιστική Επιτροπή 

Η Συντονιστική Επιτροπή (Σ..Ε.) είναι αρμόδια για την 
παρακολούθηση και το συντονισμό της λειτουργίας 
του προγράμματος. Η Συντονιστική Επιτροπή (ΣΕ) του 
Π.Μ.Σ., απαρτίζεται από πέντε (5) μέλη Δ.Ε.Π. του Τμήμα¬ 
τος Μ.Π.Δ., οι οποίοι έχουν αναλάβει μεταπτυχιακό έργο 
και εκλέγονται από τη Συνέλευση του Τμήματος Μ.Π.Δ. 
για διετή θητεία. Η Σ.Ε. οργανώνει και παρακολουθείτο 
διδακτικό έργο του Π.Μ.Σ., επιλαμβάνεται κάθε πρακτι¬ 
κού ζητήματος οργάνωσης και λειτουργίας του και οι 
αποφάσεις της λαμβάνονται με πλειοψηφία. 

Διευθυντής του Π.Μ.Σ. 

Ο Διευθυντής του Π.Μ.Σ., είναι μέλος της Σ.Ε και προ¬ 
εδρεύει αυτής. Ορίζεται μαζί με τον αναπληρωτή του με 
απόφασητηςΣυνέλευσηςτουΤμήματος Μ.Π.Δ. για διετή 
θητεία. Είναι μέλος Δ.Ε.Π. πρώτης βαθμίδας ή της βαθμί¬ 
δας του αναπληρωτή καθηγητή του Τμήματος Μ.Π.Δ. Ο 
Διευθυντής συντονίζει την τρέχουσα δραστηριότητα του 
Π.Μ.Σ., εισηγείται στα αρμόδια όργανα του Ιδρύματος για 
κάθε θέμα που αφορά στην αποτελεσματική λειτουργία 
του προγράμματος και είναι οικονομικός υπεύθυνος του 
προγράμματος. Η θητεία του μπορεί να ανανεωθεί μία 
φορά. 

Άρθρο 4 

Μεταπτυχιακοί Τίτλοι 

Το Πρόγραμμα Μεταπτυχιακών Σπουδών απονέ¬ 
μει Μεταπτυχιακό Δίπλωμα Ειδίκευσης (Μ.Δ.Ε.) με 
τίτλο: «Διοίκηση Επιχειρήσεων - Μθβϊθγ ίη Βυ5ίπθ55 
Αόιηίηί5ΐΓ3ΐίοη», στις ακόλουθες ειδικεύσεις: 

1. Μάρκετινγκ, 

2. Χρηματοοικονομική, και 

3. Στελεχών Δημόσιας Διοίκησης. 


Άρθρο 5 

Κατηγορίες Πτυχιούχων 

που γίνονται δεκτοί στο Π.Μ.Σ. 

Στο Π.Μ.Σ. γίνονται δεκτοί πτυχιούχοι απόφοιτοι Πα¬ 
νεπιστημίων, Τεχνολογικών Εκπαιδευτικών Ιδρυμάτων, 
Α.Σ.Ε.Ι. της ημεδαπής και αναγνωρισμένων ομοταγών 
ιδρυμάτων της αλλοδαπής. 

Τα μέλη των κατηγοριών Ε.Ε.Π., καθώς και Ε.ΔΙ.Π. και 
Ε.Τ.Ε.Π., που υπηρετούν στο Πολυτεχνείο Κρήτης και 
πληρούν τις προϋποθέσεις του νόμου, μπορούν μετά 
από αίτησή τους να εγγραφούν ως υπεράριθμοι, και 
μόνο ένας κατ' έτος και ανά Π.Μ.Σ., σύμφωνα με τους 
ειδικότερους όρους που προβλέπονται στο άρθρο 45 
του ν. 4485/2017, εφόσον αυτό είναι συναφές με το αντι¬ 
κείμενο του τίτλου σπουδών τους και του έργου που 
επιτελούν. 

Άρθρο 6 

Αριθμός Εισακτέων, Τέλη Φοίτησης, 

Αιτήσεις Εισαγωγής και Κριτήρια Επιλογής 

Αριθμός εισακτέων 

Η εισαγωγή των φοιτητών γίνεται ανά ειδίκευση. Ο 
συνολικό αριθμός των εισακτέων στο Π.Μ.Σ. για όλες τις 
ειδικεύσεις όπως και η επιμέρους κατανομή του αριθμού 
ανά ειδίκευση, ορίζεται κάθε ακαδημαϊκό έτος από τη 
Συνέλευση του Τμήματος με ανώτερο όριο τα εξήντα 
(60) άτομα ανά έτος. 

Τέλη φοίτησης 

Τατέλη φοίτησης ανέρχονται σε 4.000 ευρώ και η κα¬ 
ταβολή τους γίνεται ως εξής: 

• Φοιτητές πλήρους φοίτησης: σε τρεις (3) δόσεις (40%, 
40% και 20%) πριν την έναρξη των τριών (3) πρώτων 
ακαδημαϊκών εξαμήνων, και 

• Φοιτητές μερικής φοίτησης: σε πέντε (5) δόσεις (20%, 
20%, 20%, 20%, 20%) πριν την έναρξη των πέντε (5) πρώ¬ 
των ακαδημαϊκών εξαμήνων. 

Εισαγωγή μεταπτυχιακών φοιτητών 

Η προκήρυξη για εισαγωγή νέων μεταπτυχιακών φοι¬ 
τητών στο πρόγραμμα για την απόκτηση Μ.Δ.Ε. ανακοι¬ 
νώνεται άπαξ του έτους, με καταληκτική ημερομηνία 
υποβολής των αιτήσεων που καθορίζει η Συνέλευση του 
Τμήματος. Οι αιτήσεις περιλαμβάνουν: 

1. Συμπληρωμένη αίτηση, έντυπο της οποίας διατίθε¬ 
ται από τη γραμματεία του Τμήματος, 

2. Αντίγραφα τίτλων σπουδών, αναλυτικής βαθμολογί¬ 
ας ανά μάθημα, πιστοποιητικών αντιστοιχίας και ισοτιμί¬ 
ας από το Δ.Ο.Α.Τ.Α.Π. για τίτλους που αποκτήθηκαν από 
ιδρύματα της αλλοδαπής, και αντίγραφα πιστοποιητικών 
γλωσσομάθειας και τυχόν εργασιών που έχουν δημοσι- 
ευθεί σε έγκριτα επιστημονικά περιοδικά και συνέδρια, 

3. Βεβαιώσεις επαγγελματικής εμπειρίας, 

4. Βιογραφικό σημείωμα, 

5. Δύο συστατικές επιστολές. 

Αξιολόγηση και Επιλογή 

Η επιλογή των φοιτητών σε κάθε Ειδίκευση γίνεται από 
τη Συνέλευση του Τμήματος μετά από εισήγηση της Συ¬ 
ντονιστικής Επιτροπής (Σ.Ε.) του Π.Μ.Σ. 

Για την επιλογή αξιολογούνται και συνεκτιμούνται τα 
ακόλουθα στοιχεία, όπως προκύπτουν από επικυρωμένα 
έγγραφα που επισυνάπτονται στην αίτηση των υποψηφίων: 

1) Συνολικός βαθμός πτυχίου, αναλυτική βαθμολογία 
και η βαθμολογία σε μαθήματα συγγενή με την κατεύ¬ 
θυνση σπουδών για την οποία υποβάλλεται η αίτηση. 

2) Συγγένεια μαθημάτων του βασικού προπτυχιακού 
διπλώματος με τη μεταπτυχιακή ειδίκευση σπουδών για 
την οποία υποβάλλεται η αίτηση. 

3) Ερευνητική δραστηριότητα όπως προκύπτει από 
δημοσιεύσεις σε επιστημονικά συνέδρια και επιστημο¬ 
νικά περιοδικά καθώς και αποδεδειγμένη συμμετοχή σε 
χρηματοδοτούμενα ερευνητικά προγράμματα. 

4) Συστατικές επιστολές από μέλη Δ.Ε.Π. που να σχο¬ 
λιάζουν ουσιαστικά και να αξιολογούν την ικανότητα 
του υποψηφίου ή της υποψήφιας να ανταπεξέλθει στις 
απαιτήσεις του προγράμματος μεταπτυχιακών σπουδών. 

6) Επαγγελματική εμπειρία σε αντικείμενα συναφή με 
τη μεταπτυχιακή κατεύθυνση σπουδών για την οποία 
υποβάλλεται η αίτηση. 

7) Αποδεδειγμένη γνώση της Αγγλικής γλώσσας, η 
οποία κατά κανόνα προκύπτει από σχετικά πιστοποι¬ 
ητικά (επιπέδου Β2) ή κατά περίπτωση, και σύμφωνα 
με την κρίση της Σ.Ε., από σπουδές σε Πανεπιστήμια με 
επίσημη γλώσσα την Αγγλική. Η πιστοποίηση (αν δεν 
υπάρχει πιστοποιητικό) είναι δυνατόν να γίνεται μέσω 
γραπτής εξέτασης από το Κ.Ε.Γ.Ε.Π. του Πολυτεχνείου 
Κρήτης σε ημερομηνία προγενέστερη της αξιολόγησης 
των αιτήσεων. 

Η αξιολόγηση των αιτήσεων και επιλογή των μεταπτυ¬ 
χιακών φοιτητών γίνεται κυρίως με συνεκτίμηση των 
παρακάτω κριτηρίων: 

1. Συνολικός βαθμός πτυχίου: έως 50 μονάδες. 

2. Τη βαθμολογία συγγενικών μαθημάτων με την κα¬ 
τεύθυνση στην οποία υποβάλλεται η αίτηση: έως 25 
μονάδες. 

3. Ερευνητική δραστηριότητα όπως αυτή θα προκύ¬ 
πτει από δημοσιεύσεις σε επιστημονικά συνέδρια και 
περιοδικά καθώς και αποδεδειγμένη συμμετοχή σε χρη¬ 
ματοδοτούμενα ερευνητικά προγράμματα: 15 μονάδες. 

4. Διακρίσεις: 10 μονάδες. 

5. Συστατικές επιστολές. 

Η Σ.Ε., προκειμένου να διαμορφώσει την πρότασή της 
προς την Συνέλευση του Τμήματος, μπορεί να καλεί σε 
συνέντευξη υποψήφιους φοιτητές. 

Άρθρο 7 

Εγγραφές και Δηλώσεις Μαθημάτων 

Η εγγραφή των νέων φοιτητών στο Π.Μ.Σ., οι δηλώσεις 
πλήρους ή μερικής φοίτησης, οι δηλώσεις παρακολού¬ 
θησης μαθημάτων και η καταβολή των τελών εγγραφής 
γίνονται μια εβδομάδα πριν την έναρξη του Α' εξαμήνου. 

Οι δηλώσεις παρακολούθησης μαθημάτων των επόμε¬ 
νων εξαμήνων καθώς και η καταβολή των τελών εγγρα¬ 
φής γίνονται κατά την πρώτη εβδομάδα κάθε εξαμήνου. 

Στην ίδια περίοδο, και μόνον σε αυτήν, μπορεί να 
γίνεται αλλαγή δήλωσης παρακολούθησης σε κάποιο 
μάθημα. 

Άρθρο 8 

Μεταπτυχιακό Δίπλωμα Ειδίκευσης (Μ.Δ.Ε.) 

Διάρκεια Φοίτησης- 

Αναστολή και Παράταση Φοίτησης 

Στο μεταπτυχιακό πρόγραμμα ειδίκευσης (Μ.Δ.Ε.), η 
ελάχιστη διάρκεια φοίτησης είναι τρία (3) ακαδημαϊκά 


εξάμηνα, για τους φοιτητές πλήρους φοίτησης και πέ¬ 
ντε (5) ακαδημαϊκά εξάμηνα για τους φοιτητές μερικής 
φοίτησης. Οι φοιτητές που επιθυμούν να ακολουθή¬ 
σουν το πρόγραμμα μερικής φοίτησης θα πρέπει να 
το δηλώσουν κατά την έγγραφή τους. Η δήλωση αυτή 
είναι δεσμευτική και δεν μπορεί να τροποποιηθεί στη 
διάρκεια των σπουδών. Φοιτητές μερικής φοίτησης 
δεν μπορούν να ολοκληρώσουν τις σπουδές τους σε 
διάστημα μικρότερο των παραπάνω προβλεπόμενων 
ακαδημαϊκών εξαμήνων. 

Η φοίτηση στο Π.Μ.Σ. για την απόκτηση Μ.Δ.Ε. έχει 
μέγιστη διάρκεια τρία (3) ημερολογιακά έτη. Σε εξαι¬ 
ρετικές περιπτώσεις, για την ολοκλήρωση εκπόνησης 
της μεταπτυχιακής διπλωματικής εργασίας μπορεί να 
δοθεί παράταση ενός (1) ή έως δύο (2) επιπλέον εξάμηνα 
μετά από εισήγηση του επιβλέποντος μέλους Δ.Ε.Π. και 
απόφαση της Συνέλευσης του Τμήματος. 

Για εξαιρετικούς λόγους (π.χ. για λόγους υγείας, από 
εργαζόμενους, υπηρετούντες στρατιωτική θητεία, κ.λπ.) 
είναι δυνατή η χορήγηση αναστολής φοίτησης ενός (1) 
ή έως δύο (2) εξάμηνα. Κατά το χρονικό διάστημα της 
αναστολής αναστέλλονται και τα δικαιώματα του μετα¬ 
πτυχιακού φοιτητή. Ο χρόνος της αναστολής δεν προ¬ 
σμετράτε στο χρόνο μέγιστης διάρκειας. 

Αιτήσεις για παράταση ή αναστολή φοίτησης γίνονται 
δεκτές το αργότερο δύο (2) εβδομάδες πριν την έναρ¬ 
ξη της διδασκαλίας των μαθημάτων του εξαμήνου στο 
οποίο αναφέρονται και εγκρίνονται από την Συνέλευση 
του Τμήματος ύστερα από εισήγηση της Συντονιστικής 
Επιτροπής (Σ.Ε.). Αναστολή φοίτησης δεν χορηγείται για 
το Α' εξάμηνο του Π.Μ.Σ. 

Μαθήματα 

Στην αρχή του Π.Μ.Σ. προσφέρονται δύο μαθήματα 
ομογενοποίησης: 

• Επιστημονικό Λογισμικό (Σεμινάριο), 

• Ερευνητική Μεθοδολογία (Σεμινάριο). 

Τα μαθήματα είναι όλα υποχρεωτικά και διακρίνονται 
για κάθε Ειδίκευση σε κοινά και μαθήματα Ειδίκευσης. 

Η διδασκαλία του Π.Μ.Σ. γίνεται στην Ελληνική γλώσσα 
ενώ οι διπλωματικές εργασίες μπορούν να συγγράφο¬ 
νται σε άλλη γλώσσα. 

Η παρακολούθηση των μαθημάτων είναι υποχρεωτική. 
Τα μαθήματα προσφέρονται με τη μορφή εξαμηνιαίων 
μαθημάτων, εντατικών ή σύντομων μαθημάτων ή/και 
σεμιναρίων ή/και εργαστηρίων ή/και εργασιών ή συν¬ 
δυασμού αυτών, όπως αυτά καθορίζονται κάθε φορά 
από τη Συνέλευση του Τμήματος, κατανέμονται δε σε 
εξάμηνα ενώ ο αριθμός των ωρών διδασκαλίας τους και 
ο φόρτος εργασίας τους εκφράζεται μέσω των πιστω¬ 
τικών μονάδων που τους αποδίδεται. Η εξέταση κάθε 
μαθήματος γίνεται με τρόπο που καθορίζει ο διδάσκων 
και πραγματοποιείται στα πλαίσια μίας και μόνον εξετα¬ 
στικής περιόδου. 

Τα μαθήματα μπορεί να προσφέρονται και εξ αποστά- 
σεως με χρήση κατάλληλων εκπαιδευτικών μεθόδων 
και τεχνολογικού εξοπλισμού (θ-Ιθθίτιίης)). Η διδασκαλία 
αυτή θα γίνεται μέσα στα προβλεπόμενα από την παρ. 3, 
άρθρο 30 του ν. 4485/2017 πλαίσια. 

Φοιτητές πλήρους φοίτησης 

Οι φοιτητές που ακολουθούν το πρόγραμμα σε όλες 
τις ειδικεύσεις οφείλουν να παρακολουθήσουν: 

• πέντε (5) κοινά υποχρεωτικά μαθήματα κατά το Α' 
εξάμηνο (συνολικά 30 πιστωτικές μονάδες), 

• πέντε (5) μαθήματα ειδίκευσης στο Β' εξάμηνο (συ¬ 
νολικά 30 πιστωτικές μονάδες), και 

• να εκπονήσουν την Μεταπτυχιακή τους Διπλωματική 
κατά το Γ' εξάμηνο. 

Φοιτητές μερικής φοίτησης 

Οι φοιτητές που ακολουθούν το πρόγραμμα σε όλες 
τις ειδικεύσεις οφείλουν να παρακολουθήσουν: 

■ δύο ή τρία (3) κοινά υποχρεωτικά μαθήματα κατά 
το Α' εξάμηνο, 

• δύο ή τρία (3) μαθήματα ειδίκευσης στο Β' εξάμηνο, 

■ δύο ή τρία (3) κοινά υποχρεωτικά μαθήματα κατά 
το Γ' εξάμηνο, 

• δύο ή τρία (3) μαθήματα ειδίκευσης στο Δ' εξάμηνο, 

• να εκπονήσουν την Μεταπτυχιακή τους Διπλωματική 
κατά το Ε' εξάμηνο. 

Συνολικά θα πρέπει να ολοκληρώσουν επιτυχώς πέντε 
(5) κοινά υποχρεωτικά μαθήματα και τα πέντε (5) μαθή¬ 
ματα της ειδίκευσής τους. 

Αξιολόγηση και Βαθμολογία Μαθημάτων 

Οι φοιτητές υποχρεούνται να παρακολουθούν ανελ¬ 
λιπώς την διδασκαλία των μαθημάτων στα οποία εγ- 
γράφονται. Κατά την αξιολόγηση σε κάποιο μάθημα, 
λαμβάνονται υπόψη η συμμετοχή μέσα στην τάξη και οι 
επιδόσεις στις κατ'οίκον ασκήσεις, εργασίες και διαγωνί¬ 
σματα. Ο ακριβής τρόπος αξιολόγησης καθορίζεται από 
τον διδάσκοντα του κάθε μαθήματος. Ο τελικός βαθμός 
εκφράζεται σε δεκαδική κλίμακα από 0 έως 10 με δια¬ 
βαθμίσεις του 0,5. Για να θεωρηθεί επιτυχής η επίδοση σε 
κάποιο μάθημα θα πρέπει να έχει βαθμολογηθεί με τουλά¬ 
χιστον έξι (6) (μαθήματα που δηλώνονται αλλά δεν ολο¬ 
κληρώνονται με επιτυχία προσμετρούνται ως αποτυχίες). 
Εάν, μέσα στις τακτές προθεσμίες, ο φοιτητής εκπληρώσει 
τουλάχιστον το 50% των απαιτήσεων ενός μαθήματος 
και δεν εκπληρώσει τις υπόλοιπες για σοβαρούς λόγους, 
ο διδάσκων του μαθήματος δύναται να χαρακτηρίσει την 
επίδοσή του με την ειδική βαθμολογική ένδειξη «ΜΗ ΠΛΗ¬ 
ΡΕΣ». Η ένδειξη αυτή πρέπει να αντικατασταθεί οριστικά 
με βαθμό, μέσα σε τρίμηνη τακτή προθεσμία από την 
ημέρα της κανονικής εξέτασης του μαθήματος. 

Αν ο μεταπτυχιακός φοιτητής αποτύχει στην εξέταση 
μαθήματος ή μαθημάτων, ούτως ώστε σύμφωνα με όσα 
ορίζονται στον Κανονισμό Μεταπτυχιακών Σπουδών θεω¬ 
ρείται ότι δεν έχει ολοκληρώσει επιτυχώςτο πρόγραμμα, 
εξετάζεται, ύστερα από αίτησή του, από τριμελή επιτροπή 
μελών Δ.Ε.Π. της Σχολής, οι οποίοι έχουν το ίδιο ή συ¬ 
ναφές γνωστικό αντικείμενο με το εξεταζόμενο μάθημα 
και ορίζονται από τη Συνέλευση του Τμήματος. Από την 
επιτροπή εξαιρείται ο υπεύθυνος της εξέτασης διδάσκων. 

Μεταπτυχιακή Διπλωματική Εργασία 

Η μεταπτυχιακή διπλωματική εργασία πραγματοποι¬ 
είται, για το πρόγραμμα πλήρους και μερικής φοίτησης, 
στο 3ο και 5ο εξάμηνο σπουδών αντίστοιχα. 

Η εκπόνηση μεταπτυχιακής διπλωματικής εργασίας 
είναι υποχρεωτική και η συνολική διάρκεια εκπόνησής 
της δεν μπορεί να είναι μικρότερη των τριών (3) μηνών. 


Την επίβλεψη της μεταπτυχιακής διπλωματικής ερ¬ 
γασίας αναλαμβάνει ένα μέλος Δ.Ε.Π. του Πολυτεχνείου 
Κρήτης που διδάσκει στο μεταπτυχιακό πρόγραμμα. 
Εάν ο επιβλέπων δεν είναι μέλος της Σχολής, τότε την 
μεταπτυχιακή διπλωματική εργασία συνεπιβλέπει και 
ένα μέλος Δ.Ε.Π. της Σχολής. Η διαδικασία εκπόνησης με¬ 
ταπτυχιακών διπλωματικών εργασιών είναι η ακόλουθη: 

α) Ύστερα από αίτηση του φοιτητή ή φοιτήτριας και 
με τη σύμφωνη γνώμη του επιβλέποντος (και του συν- 
επιβλέποντος εφόσον έχει οριστεί), η Σ.Ε. εγκρίνει το 
θέμα, την περίληψη, την τριμελή εξεταστική επιτροπή 
και τη γλώσσα συγγραφής της μεταπτυχιακής διπλωμα¬ 
τικής. Η αίτηση υποβάλλεται κατά την έναρξη του 3ου ή 
το 5ου εξαμήνου σπουδών, για το πρόγραμμα πλήρους 
και μερικής φοίτησης αντίστοιχα. Η επιτροπή απαρτίζε¬ 
ται από τον επιβλέποντα (και, εφόσον έχει οριστεί, τον 
συνεπιβλέποντα) και άλλα μέλη Δ.Ε.Π. του Πολυτεχνείου 
Κρήτης ή άλλων πανεπιστημίων ή μέλη ΕΠ ή ερευνητές 
(των βαθμιδών Α', Β' ή Γ'), οι οποίοι είναι κάτοχοι διδα¬ 
κτορικού διπλώματος. Τα μέλη της επιτροπής πρέπει να 
έχουν την ίδια ή συναφή επιστημονική ειδικότητα με το 
γνωστικό αντικείμενο της διπλωματικής. Τουλάχιστον 
ένα μέλοςτης επιτροπής θα πρέπει να είναι μέλος Δ.Ε.Π. 
της Σχολής που διδάσκει στην αντίστοιχη κατεύθυνση 
του Π.Μ.Σ. στην οποία εκπονείται η μεταπτυχιακή διπλω¬ 
ματική ή να ανήκει στον αντίστοιχο τομέα της Σχολής. 

β) Με το πέρας της συγγραφής, με τη σύμφωνη γνώμη 
της τριμελούς εξεταστικής επιτροπής, ανακοινώνεται 
ο χρόνος και ο τόπος εξέτασης της μεταπτυχιακής δι¬ 
πλωματικής. 

γ) Η μεταπτυχιακή διπλωματική κατατίθεται ηλεκτρο¬ 
νικά στα μέλη της τριμελούς εξεταστικής επιτροπής, του¬ 
λάχιστον 10 ημέρες πριν την τελική εξέταση. Η διαδικα¬ 
σία της τελικής εξέτασης πριν τις 10 ημέρες μπορεί να 
προχωρήσει μόνον αν συμφωνήσουν όλα τα μέλη της 
εξεταστικής επιτροπής. 

Η μεταπτυχιακή διπλωματική αξιολογείται από την 
τριμελή εξεταστική επιτροπή ως προς το ερευνητικό της 
προσανατολισμό, την παρουσίαση της βιβλιογραφικής 
ανασκόπησης, την επιστημονική μεθοδολογία, τη χρησι¬ 
μότητα των αποτελεσμάτων και τον τρόπο της γραπτής 
και προφορικής της παρουσίασης. Η διπλωματική κρίνε- 
ται ως "ικανοποιητική" ή "μη ικανοποιητική". 

Εάν η διπλωματική κριθεί ως "ικανοποιητική" μπορεί 
ο υποψήφιος ή η υποψήφια να ανακηρυχθεί κάτοχος 
Μ.Δ.Ε. από τη Συνέλευση του Τμήματος, αφού προη¬ 
γουμένως κάνει τις διορθώσεις που ενδεχομένως έχει 
προτείνει η επιτροπή. 

Εάν η διπλωματική κριθεί ως "μη ικανοποιητική", τότε ο 
υποψήφιος οφείλει να την ολοκληρώσει σύμφωνα με τις 
υποδείξεις της επιτροπής και να υποστεί δεύτερη και τε¬ 
λική εξέταση σε ημερομηνία που αποφασίζει η Συνέλευ¬ 
ση του Τμήματος μετά από εισήγηση του επιβλέποντος 
και εντός τριών (3) μηνών από την πρώτη εξέταση. Μετά 
την άκαρπη παρέλευση αυτής της χρονικής περιόδου η 
διπλωματική κρίνεται ως'μη ικανοποιητική 1 . 

Οι μεταπτυχιακές διπλωματικές εργασίες, εφόσον 
εγκριθούν από την εξεταστική επιτροπή, αναρτώνται 
υποχρεωτικά στο διαδικτυακό τόπο της Σχολής. 

Βαθμός Μεταπτυχιακού Διπλώματος Ειδίκευσης 

Για την απόκτηση του Μεταπτυχιακού Διπλώματος 
Ειδίκευσης απαιτείται η συμπλήρωση ενενήντα (90) πι¬ 
στωτικών μονάδων η οποία επιτυγχάνεται με την επιτυχή 
παρακολούθηση 8 μαθημάτων, η επιτυχής εκπόνηση 
μεταπτυχιακής διπλωματικής και συνολικό βαθμό επτά 
και μισό (7,5). 

Δίπλωμα Μεταπτυχιακών Σπουδών δεν απονέμεται σε 
φοιτητή του οποίου ο τίτλος σπουδών πρώτου κύκλου 
από ίδρυμα της αλλοδαπής δεν έχει αναγνωριστεί από 
το Διεπιστημονικό Οργανισμό ΑναγνώρισηςΤίτλων Ακα¬ 
δημαϊκών και Πληροφόρησης (Δ.Ο.Α.Τ.Α.Π.), σύμφωνα 
με το ν. 3328/2005 (Α'80). 

Στο Μ.Δ.Ε., ο τελικός βαθμός υπολογίζεται ως ο μέσος 
όρος των βαθμών των προβλεπόμενων υποχρεωτικών 
μαθημάτων και των καλύτερων βαθμών των μαθημάτων 
επιλογής που έχουν ολοκληρωθεί επιτυχώς. 

Πιστωτικές Μονάδες 

Κάθε μεταπτυχιακό μάθημα έχει έξι (6) πιστωτικές 
μονάδες (ςι-θάίΐ5) σύμφωνα με το Ευρωπαϊκό Σύστημα 
Μεταφοράς Μονάδων (Ε0Τ5) ενώ η μεταπτυχιακή δι¬ 
πλωματική έχει τριάντα (30) μονάδες. Για την απόκτηση 
Μ.Δ.Ε. απαιτείται η συμπλήρωση 90 πιστωτικών μονά¬ 
δων (10 μαθήματα και μεταπτυχιακή διπλωματική). 
Δικαιώματα και Υποχρεώσεις 
Μεταπτυχιακών Φοιτητών 

Οι Μεταπτυχιακοί Φοιτητές δικαιούνται όλες τις παρο¬ 
χές των προπτυχιακών Φοιτητών όπως αυτές καθορίζο¬ 
νται από τους ν. 3685/2008, 1268/1982 και 2083/1992 
(κάρτα σίτισης, φοιτητικό εισιτήριο, μειωμένα έξοδα 
συμμετοχής σε πολιτιστικές - ψυχαγωγικές εκδηλώσεις, 
ασφάλιση μέσω του Πανεπιστημίου, κ.λπ.), πλην του δι¬ 
καιώματος παροχής δωρεάν διδακτικών συγγραμμάτων. 
Τα Ιδρύματα υποχρεούνται να εξασφαλίζουν στους φοι¬ 
τητές με αναπηρία ή/και ειδικές εκπαιδευτικές ανάγκες 
προσβασιμότητα στα προτεινόμενα συγγράμματα και 
τη διδασκαλία. 

Οι μεταπτυχιακοί φοιτητές έχουν δικαίωμα απαλλαγής 
από την καταβολή των τελών εγγραφής εάν πληρούν τις 
προϋποθέσεις του άρθρου 35 παρ. 2 του ν. 4485/2017. 
Η υποβολή της σχετικής αίτησης και των απαραίτητων 
δικαιολογητικών θα πρέπει να γίνεται μετά από την ολο¬ 
κλήρωση της διαδικασίας επιλογής των φοιτητών των 
Π.Μ.Σ. σε ημερομηνίες που θα καθορίζονται από την 
προκήρυξη εισαγωγής νέων φοιτητών. Οσοι λαμβάνουν 
υποτροφία από άλλη πηγή, δεν δικαιούνται απαλλαγή. 
Σε κάθε περίπτωση οι απαλλασσόμενοι φοιτητές δεν 
ξεπερνούν το ποσοστό του τριάντα τοις εκατό (30%) του 
συνολικού αριθμού των φοιτητών που εισάγονται στο 
Π.Μ.Σ.. Αν οι δικαιούχοι υπερβαίνουν το ποσοστό του 
30%, τότε επιλέγονται με σειρά κατάταξης ξεκινώντας 
από αυτούς που έχουν το μικρότερο εισόδημα. 

Οι μεταπτυχιακοί φοιτητές έχουν δικαίωμα επιστρο¬ 
φής των τελών εγγραφής του τρέχοντος εξαμήνου, μέσα 
στις δύο πρώτες εβδομάδες κάθε εξαμήνου εάν: 

• Ολοκλήρωσαν τις σπουδές τους, 

• Διαγράφηκαν από το Π.Μ.Σ. για οποιοδήποτε λόγο. 

Οι μεταπτυχιακοί φοιτητές είναι υποχρεωμένοι: 

■ Να ολοκληρώνουν μέσα στις προβλεπόμενες προ¬ 
θεσμίες: 


• την εγγραφή τους στο Π.Μ.Σ., 

• τις δηλώσεις πλήρους ή μερικής φοίτησης, 

• τις οριστικές δηλώσεις παρακολούθησης μαθημάτων, 

• την καταβολή των τελών εγγραφής. 

■ την υποβολή αιτήσεων για παράταση ή αναστολή 
φοίτησης το αργότερο δύο (2) εβδομάδες πριν την έναρ¬ 
ξη της διδασκαλίας των μαθημάτων του εξαμήνου στο 
οποίο αναφέρονται. 

Αναστολή φοίτησης δεν δικαιούνται όσοι εγγράφονται 
στο Α' εξάμηνο του Π.Μ.Σ. 

• Να παρακολουθούν επιτυχώς τα μεταπτυχιακά μα¬ 
θήματα. 

• Να προσέρχονται στις προβλεπόμενες εξετάσεις. 

• Να συγγράφουν διπλωματική εργασία σε θέμα συνα¬ 
φές με τα μαθήματα του προγράμματος, το οποίο μετά 
από έγκριση της Σ.Ε. επικυρώνεται από την Συνέλευση 
του Τμήματος. 

• Να ολοκληρώσουν τις σπουδές τους μέσα στα προ- 
βλεπόμενα χρονικά όρια. 

• Να προσφέρουν επικουρικό έργο στην υποστήριξη 
μαθημάτων, σε επιτηρήσεις, στα εργαστήρια της Σχολής 
και γενικότερα όπου υπάρχει ανάγκη κατά την κρίση της 
Συνέλευσης του Τμήματος. 

• Να σέβονται και να τηρούν τις αποφάσεις των οργά¬ 
νων του Π.Μ.Σ. καθώς και την ακαδημαϊκή δεοντολογία. 

Διαγραφή από το Π.Μ.Σ. 

Φοιτητής ή φοιτήτρια που: 

• υπερβαίνει το μέγιστο επιτρεπτό χρόνο φοίτησης, 

• απουσιάζει αδικαιολόγητα ένα (1) εξάμηνο από τις 
σπουδές και τις υποχρεώσεις του μεταπτυχιακού φοιτητή, 

• συμπληρώνει τρεις (3) αποτυχίες στα μαθήματα, 

• αποτυγχάνει δύο (2) φορές στην προφορική εξέταση 
της μεταπτυχιακής διπλωματικής, και 

• δεν καταβάλει τα τέλη εγγραφής του στο προβλεπό- 
μενο χρονικό διάστημα, 

διαγράφεται από το πρόγραμμα, αλλά δικαιούται να 
λάβει πιστοποιητικό παρακολούθησης όσων μαθημάτων 
έχει ολοκληρώσει. 

Συμμετοχή σε αντιγραφή ή εν γένει φαλκίδευση της 
διαδικασίας εξέτασης μεταπτυχιακού μαθήματος ή της 
συγγραφής εργασίας ή μεταπτυχιακής διπλωματικής, συ¬ 
νεπάγεται διαγραφή από το πρόγραμμα μετά από σχετική 
απόφαση της Συνέλευσης του Τμήματος. Στις ίδιες περι¬ 
πτώσεις, προβλέπεται αφαίρεση του μεταπτυχιακού διπλώ¬ 
ματος όταν η παράβαση διαπιστωθεί μετά την αποφοίτηση. 

Οι έλεγχοι εκπλήρωσης των υποχρεώσεων και οι δι¬ 
αγραφές των μεταπτυχιακών φοιτητών διενεργούνται 
πριν την υποβολή των δηλώσεων ή της εγγραφής τους 
κάθε ακαδημαϊκού εξαμήνου. 

Διδάσκοντες στο Π.Μ.Σ. 

Οι διδάσκοντες του Π.Μ.Σ. ορίζονται σύμφωνα με τις 
διατάξεις των παρ.1 και 2 του άρθρου 36 του ν. 4485/2017 
(ΦΕΚ 114/04-08-2017/τ.Α'). 

Η ανάθεση της διδασκαλίας γίνεται με απόφαση της 
Γ.Σ του Τμήματος Μ.Π.Δ. σύμφωνα με τις διατάξεις της 
παρ. 2 του άρθρου 36 του ν. 4485/2017. 

Η πρόσκληση επισκεπτών διδασκόντων ακολουθεί 
τη διαδικασία που ορίζεται στη παρ. 5 του άρθρου 36 
του ν. 4485/2017. 

Αξιολόγηση Π.Μ.Σ. 

Αποτίμηση της ποιότητας του εκπαιδευτικού έργου, 
των μαθημάτων και των διδασκόντων του Π.Μ.Σ. γίνεται 
κάθε ακαδημαϊκό εξάμηνο με ευθύνη της Ο.Μ.Ε.Α. της 
Σχολής και τα αποτελέσματά της περιλαμβάνονται στην 
ετήσια έκθεση εσωτερικής αξιολόγησης. 

Εκτός από τις διαδικασίες εσωτερικής και εξωτερικής 
αξιολόγησης, καθώς και διασφάλισης και πιστοποίησης 
της ποιότητας, οι οποίες προβλέπονται στο ν. 4009/2011 
(Α' 189), εξωτερική ακαδημαϊκή αξιολόγηση των Π.Μ.Σ. 
και των διδακτορικών σπουδών κάθε Σχολής, διενερ¬ 
γεί εξαμελής Επιστημονική Συμβουλευτική Επιτροπή 
(Ε.Σ.Ε.) σύμφωνα με τα προβλεπόμενα στο άρθρο 44 
του ν. 4485/2017. 

Άρθρο 9 

Υποτροφίες 

Το Πολυτεχνείο Κρήτης μεριμνά κάθε έτος για τη χο¬ 
ρήγηση υποτροφιών σε μεταπτυχιακούς φοιτητές, οι 
οποίοι διακρίνονται για την επιμέλεια, τις επιδόσεις τους 
και την προοπτική διάκρισης. 

ΤοΤμήμα χορηγεί υποτροφίες σε μεταπτυχιακούς φοι¬ 
τητές και υποψήφιους διδάκτορες που διακρίνονται για 
τις σπουδές τους στο πρόγραμμα μεταπτυχιακών σπου¬ 
δών. Η χορήγηση γίνεται μετά από αξιολόγηση των υπο¬ 
ψηφίων απότηνΣ.Ε. με βάση κριτήρια που καθορίζονται 
σε κάθε περίπτωση από τη Συνέλευση του Τμήματος. 

Επιπλέον οι μεταπτυχιακοί φοιτητές δύναται να απασχο¬ 
λούνται σε ερευνητικά προγράμματα μελών Δ.Ε.Π. του Πο¬ 
λυτεχνείου Κρήτης και να λαμβάνουν αμοιβή από αυτά ή 
από τη συμμετοχή τους σε επικουρική διδακτική και εργα¬ 
στηριακή απασχόληση, εφόσον υπάρχουν σχετικά κονδύλια. 

Άρθρο 10 

Αναγόρευση και Αποφοίτηση 

Η απονομή του Διπλώματος Μεταπτυχιακών Σπουδών 
μεταπτυχιακούς φοιτητές γίνεται από τη Συνέλευση του 
Τμήματος μετά από εισήγηση της Σ.Ε. 

Η αποφοίτηση όλων γίνεται σε ειδική τελετή, η οποία 
λαμβάνει χώρα κάθε Νοέμβριο παρουσία των Πρυτανι- 
κών Αρχών, των Κοσμητόρων των Σχολών και των Διευ¬ 
θυντών των Προγραμμάτων Μεταπτυχιακών Σπουδών. 

Άρθρο 11 

Περιγραφή Μαθημάτων 


Στη συνέχεια παρουσιάζονται τα προσφερόμενα μα¬ 
θήματα ανά ειδίκευση και ανά εξάμηνο. 


Μαθήματα (όλες οι κατευθύνσεις) 

Ώρες/ 

Εβδομάδα 

Ε(ΙΤ5 

Ερευνητική Μεθοδολογία 
(Σεμινάριο) 

9 

- 

Επιστημονικό Λογισμικό 
(Σεμινάριο) 

21 

- 

Σύνολο 

30 

- 


Παρακολούθηση 2 εισαγωγικών σεμιναρίων ανεξάρ¬ 
τητα από την κατεύθυνση. 

Α' Εξάμηνο (μαθήματα υποχρεωτικά) 
Παρακολούθηση πέντε (5) υποχρεωτικών μαθημάτων 
ανεξάρτητα από την κατεύθυνση. 


Υποχρεωτικά Μαθήματα 
(όλες οι κατευθύνσεις) 

Ώρες/ 

Εβδομάδα 

Ε(ΙΤ5 

Ποσοτικές Μέθοδοι στη Διοίκηση 
Επιχειρήσεων και Οργανισμών 

3 

6 

Χρηματοοικονομική Διοίκηση 

3 

6 

Διοίκηση Μάρκετινγκ 

3 

6 

Διοίκηση Πληροφοριακών 
Συστημάτων και Συστημάτων 
Αποφάσεων 

3 

6 

Διοίκηση Εφοδιαστικής Αλυσίδας 

3 

6 

Σύνολο 

15 

30 


Β' Εξάμηνο (μαθήματα ειδίκευσης) 

Παρακολούθηση πέντε (5) μαθημάτων ανάλογα με 
την ειδίκευση. 


Ειδίκευση Μάρκετινγκ: Μαθήματα 

Ώρες/ 

Εβδομάδα 

ΕΈΤ5 

Έρευνα Αγοράς και Συμπεριφορά 
Καταναλωτή 

3 

6 

Ανάπτυξη Νέων Προϊόντων 
και Καινοτομία 

3 

6 

Διεθνές Μάρκετινγκ 

3 

6 

Μάρκετινγκ Υπηρεσιών 

3 

6 

Ηλεκτρονικό Επιχειρείν και 

Ψηφιακό Μάρκετινγκ 

3 

6 

Σύνολο 

15 



Ειδίκευση Χρηματοοικονομική 
Διοίκηση: Μαθήματα 

Ώρες/ 

Εβδομάδα 

ΕΈΤ5 

Λήψη Χρηματοοικονομικών 
Αποφάσεων 

3 

6 

Διοικητική Λογιστική 

3 

6 

Διαχείριση Χρηματοοικονομικών 
Κινδύνων 

3 

6 

Στρατηγική Διοίκηση 

3 

6 

Χρηματοοικονομικές Αγορές και 
Προϊόντα 

3 

6 

Σύνολο 

15 

30 


Ειδίκευση Στελεχών Δημόσιας 
Διοίκησης: Μαθήματα 

Ώρες/ 

Εβδομάδα 

ΕΈΤ5 

Διοίκηση Ανθρώπινου Δυναμικού 
σε Δημόσιες Επιχειρήσεις και 
Οργανισμούς 

3 

6 

Πληροφοριακά Συστήματα και 
Ηλεκτρονική Διακυβέρνηση 

3 

6 

Διαχείριση Έργων και 
Προγραμμάτων 

3 

6 

Συστήματα Διοίκησης Ποιότητας 
στη Δημόσια Διοίκηση 

3 

6 

Διοίκηση και Διαχείριση της 
Ασφάλειας στο Δημόσιο 

3 

6 

Σύνολο 

15 

30 

Γ' Εξάμηνο 

Εκπόνηση Μεταπτυχιακής διπλωματικής εργασίας 


Όλες οι Ειδικεύσεις 

Ώρες/ 

Εβδομάδα 

ΕΈΤ5 

Μεταπτυχιακή Διπλωματική 
Εργασία 

- 

30 


Ακολουθεί η αναλυτική παρουσίαση των προσφερό- 
μενων μαθημάτων με το περιεχόμενό τους: 

ΔΙΟΙΚΗΣΗ ΕΠΙΧΕΙΡΗΣΕΩΝ- 
ΜΑ5ΤΕΒ ΙΝ ΒΙΙ5ΙΝΕ55 ΑΌΜΙΝΙ5ΤΒΑΤΙΟΝ 
Κοινά Υποχρεωτικά Μαθήματα 
Χειμερινό Εξάμηνο 

Ποσοτικές Μέθοδοι στη Διοίκηση Επιχειρήσεων 
και Οργανισμών 

Περιγραφικά στατιστικά μεγέθη, Στοιχεία πιθανοτή¬ 
των, Στατιστικές κατανομές, Διαστήματα εμπιστοσύνης, 
Έλεγχος υποθέσεων, Γραμμική παλινδρόμηση, Εισαγωγή 
στον γραμμικό προγραμματισμό, Παραδείγματα μοντε¬ 
λοποίησης, Λογισμικό στατιστικής ανάλυσης και βελτι¬ 
στοποίησης 

Χρηματοοικονομική Διοίκηση 

Χρηματοοικονομικές καταστάσεις, Ανάλυση χρημα¬ 
τοοικονομικών καταστάσεων, Πηγές κεφαλαίων, Κόστος 
κεφαλαίου, Κεφαλαιακή διάρθρωση, Πρόβλεψη χρημα¬ 
τοδοτικών αναγκών, Διαχρονική αξία χρήματος, Αξιο¬ 
λόγηση επενδύσεων, Μερισματική πολιτική, Διαχείριση 
κεφαλαίου κίνησης. 

Μάρκετινγκ - Μάνατζμεντ 

Εισαγωγή στο Μάρκετινγκ. Βασικές Έννοιες. Στρατηγι¬ 
κές και Προγραμματισμός Μάρκετινγκ. Έρευνα Μάρκε¬ 
τινγκ. Σχέσεις με Πελάτες. Ανάλυση Αγοράς και Ανταγω¬ 
νισμός. Ανάλυση Καταναλωτή. Μείγμα Μάρκετινγκ (7Ρ). 
Τμηματοποίηση Αγορών. Αγορές Στόχος. Τοποθέτηση 
Προϊόντος. 

Διοίκηση Πληροφοριακών Συστημάτων 
και Συστημάτων Αποφάσεων 

Εισαγωγή στα Πληροφοριακά Συστήματα. Κατηγορίες 
ΠΣ. Δομή και Λειτουργία Επιχειρήσεων και Οργανισμών. 
ΠΣ και Λήψη Αποφάσεων.Τεχνολογίες Πληροφοριών και 
Επικοινωνιών. Επιχειρηματική Ευφυΐα. Επιχειρηματική 
Αναλυτική. Ανάπτυξη ΠΣ. Ανάλυση Απαιτήσεων. Μελέτη 
σκοπιμότητας (ίθθείόίΐίΐγ εΐυάγ). Κοστολόγηση Έργων. 
Διαχείριση Κινδύνου. Κύκλος ζωής ΠΣ. Κρίσιμοι παράγο¬ 
ντες Ανάπτυξης ΠΣ. Αξιολόγηση, Επιλογή, Υλοποίηση/ 
Προμήθεια και Εγκατάσταση ΠΣ. Προγραμματισμός Ανά¬ 
πτυξης και Λειτουργίας ΠΣ. Επιχειρησιακές Λειτουργίες 
και Διαδικασίες. Μέθοδοι Αξιολόγησης και Μέτρησης της 
Αποτελεσματικότητας των ΠΣ (ΕΚΡ, ΈΒΜ, Ό55, Ε55,...). 
Συστήματα Διαχείρισης Επιχειρησιακών Πόρων (ΕΚΡ, 
ΈΒΜ) και Συστήματα Υποστήριξης της Διοίκησης 
(Ε55) στο Μάρκετινγκ, Χρηματοοικονομική, Δημόσια 
Διοίκηση. 

Διοίκηση Εφοδιαστικής Αλυσίδας 

Σχεδιασμός εφοδιαστικών αλυσίδων. Επίδραση της 
αλυσίδας στην ανταγωνιστικότητα της επιχείρησης. 


Διαφοροποίηση αλυσίδων ανάλογα με το προϊόν ή την 
υπηρεσία: ανάλυση διαφορετικών αρχιτεκτονικών. Πο¬ 
λιτική διαχείρισης αποθεμάτων, προσδιορισμός σημείων 
συσσώρευσης και διακίνησης αποθεμάτων (ρυεΡι - ρυΙΙ 
άουηάθΓγ), μεταφορές. Πρόβλεψη ζήτησης: διαχείριση 
ρίσκου. Μελέτη φαινομένου άυΙΙννΝρ. Συμβάσεις προμή¬ 
θειας κι επιλογή προμηθευτών. Αποθήκευση. Διαχείριση 
και πληροφοριακά συστήματα. 

Μαθήματα Ειδίκευσης 

Εαρινό Εξάμηνο 

Ειδίκευση Μάρκετινγκ 

Έρευνα Αγοράς και Συμπεριφορά Καταναλωτή 

Μέθοδοι και τεχνικές έρευνας αγοράς. Μεθοδολογία 
έρευνας, Σχεδιασμός ερευνητικού πλάνου, Μεταβλητές 
και κλίμακες μέτρησης, Σχεδιασμός ερωτηματολογίου, 
Δειγματοληψία, Τεχνικές ανάλυσης δεδομένων. Συμπε¬ 
ριφορά καταναλωτή, Διεργασίες Αντίληψης-Μάθησης- 
Μνήμης, Κίνητρα - Επιρροές-Στάσεις, Αγοραστική δια¬ 
δικασία καταναλωτή. 

Ανάπτυξη Νέων Προϊόντων και Καινοτομία 

Στρατηγικές ανάπτυξης νέου προϊόντος, Επιχειρηματι¬ 
κά Μοντέλα, Κατηγορίες Καινοτομίας, Διαχείριση της Και¬ 
νοτομίας, Προσδιορισμός καταναλωτικών προτιμήσεων, 
Αρχιτεκτονική προϊόντων, Καθορισμός προδιαγραφών, 
Προσομοίωση αγοράς, Πρόβλεψη ζήτησης, Ανάπτυξη 
πρωτοτύπων, Μίγμα μάρκετινγκ. 

Διεθνές Μάρκετινγκ 

Το διεθνές περιβάλλον, Ευκαιρίες και προκλήσεις στις 
διεθνείς αγορές, Αξιολόγηση και επιλογή διεθνών αγο¬ 
ρών, Στρατηγικές εισόδου σε αγορές του εξωτερικού, 
Στρατηγικές διεθνούς μάρκετινγκ (πολιτική προϊόντος, 
τιμολόγηση, επικοινωνία, διανομή). 

Ηλεκτρονικό Επιχειρείν και Ψηφιακό Μάρκετινγκ 

Εισαγωγή στο Ηλεκτρονικό Επιχειρείν. Τεχνολογίες 
Υποστήριξης ΗΕ. Επιχειρηματικά μοντέλα ΗΕ. Στρατη¬ 
γική ΗΕ. Εικονικές Επιχειρήσεις. Στρατηγικές αποφάσεις 
μάρκετινγκ. Στρατηγικές ψηφιακού μάρκετινγκ. Ψηφια¬ 
κό περιβάλλον και μάρκετινγκ. Μέσα Κοινωνικής Δικτύ¬ 
ωσης. Συμπεριφορά καταναλωτή στην ψηφιακή εποχή. 
Καταναλωτικό Προφίλ. Προσωποποιημένο Μάρκετινγκ. 
Συστήματα Συστάσεων. Εργαλεία Μέτρησης και Ανά¬ 
λυσης Απόδοσης στο Διαδίκτυο. Εξόρυξη Γνώσης και 
Ανάλυση Κειμένου. 

Μάρκετινγκ Υπηρεσιών 

Ταξινόμηση και ιδιαίτερα χαρακτηριστικά των υπη¬ 
ρεσιών, Προσδοκίες καταναλωτή, Ικανοποίηση πελάτη, 
Ποιότητα προϊόντων και υπηρεσιών, Έρευνα μάρκετινγκ 
στις Υπηρεσίες, Τα μοντέλα δΕΡνΟΕΙΑΕ και 5ΕΡΝ/ΡΕΡΡ, 
Σχεδιασμός υπηρεσιών, Συστήματα διαχείρισης πελα¬ 
τών, Διαχείριση εσόδων. 

Ειδίκευση Χρηματοοικονομικής Διοίκησης 

Λήψη Χρηματοοικονομικών Αποφάσεων 

Τυπολογία χρηματοοικονομικών αποφάσεων, Χρη¬ 
ματοοικονομικοί στόχοι επιχειρήσεων και οργανισμών, 

Ο πολυδιάστατος χαρακτήρας των χρηματοοικονομι¬ 
κών αποφάσεων, Χρηματοοικονομική μοντελοποίηση, 
Αναλυτικές μεθοδολογίες λήψης χρηματοοικονομικών 
αποφάσεων, Αξιολόγηση χρηματοοικονομικών επιδόσε¬ 
ων επιχειρήσεων και οργανισμών, Εναλλακτικές μορφές 
χρηματοδότησης, νθπΐυτθ ςθρίΐθΙ. 

Διοικητική Λογιστική 

Διακρίσεις εξόδων, Κοστολόγηση, Πρότυπο κόστος και 
αποκλίσεις, Παραγωγή και παραγωγικότητα, Ανάλυση 
κόστους - όγκου - κέρδους, Νεκρό Σημείο, Κοστολόγηση 
βάσει δραστηριοτήτων, Προϋπολογισμοί και μέθοδοι 
ελέγχου, Διοικητικές αποφάσεις και πρόγραμμα επεν¬ 
δύσεων, ΒθΙθηςθό 5ςοΓθς3Γ0. 

Διαχείριση Χρηματοοικονομικών Κινδύνων 

Κατηγορίες χρηματοοικονομικών κινδύνων, Στρατηγι¬ 
κές διαχείρισης κινδύνων, Η αρχή της διαφοροποίησης, 
Κίνδυνος αγοράς και παραδοσιακοί δείκτες ανάλυσης, 
Συστηματικός και μη συστηματικός κίνδυνος, Αξία σε 
κίνδυνο, Διαδικασίες ελέγχου, Πιστωτικός κίνδυνος, 
Συστήματα αξιολόγησης πιστοληπτικής ικανότητας, 
Επιτοκιακός κίνδυνος, Συναλλαγματικός κίνδυνος, Χρη¬ 
ματοοικονομική μηχανική και αντιστάθμιση κινδύνων 
μέσω παραγώγων. 

Στρατηγική Διοίκηση 

Βασικές προσεγγίσεις στρατηγική, Ανάλυση εξωτε¬ 
ρικού και εξωτερικού περιβάλλοντος, Αλυσίδα αξίας 
της επιχείρησης, Ανάλυση 5\Λ/ΟΤ, Στρατηγικοί στόχοι, 
Υλοποίηση στρατηγικής, Στρατηγικές επίτευξης αντα¬ 
γωνιστικού πλεονεκτήματος, Στρατηγική και καινοτο¬ 
μία, Τεχνολογική στρατηγική, Εταιρική διακυβέρνηση, 
Μελέτες περίπτωσης. 

Χρηματοοικονομικές Αγορές και Προϊόντα 

Εισαγωγή στη λειτουργία και το ρόλο των χρηματοοι¬ 
κονομικών αγορών, Χρεόγραφα σταθερού εισοδήματος, 
Καμπύλη επιτοκίων και αποτίμηση ομολόγων, Αγορές με¬ 
τοχών, Υπόδειγμα αποτίμησης περιουσιακών στοιχείων, 
Μοντέλο αποτίμησης εξισορροπητικής κερδοσκοπίας, 
Κατασκευή και διαχείριση επενδυτικών χαρτοφυλακίων, 
Χρηματοοικονομικά παράγωγα (ορΐίοπ5, ίυΐυΓθϊ, εννθρε), 
Αμοιβαία κεφάλαια, Αγορές συναλλάγματος. 

Στελεχών Δημόσιας Διοίκησης 

Διοίκηση Ανθρώπινου Δυναμικού σε Δημόσιες 

Επιχειρήσεις και Οργανισμούς 

Σχεδιασμός και περιγραφή θέσεων εργασίας. Αξιολό¬ 
γηση εργασίας. Ανάπτυξη στελεχών. Εργασιακές σχέσεις, 
διαφοροποίηση και πολιτικές ίσων ευκαιριών απασχό¬ 
λησης. Μισθολογική πολιτική κι ανάπτυξη κινήτρων. Ερ¬ 
γασιακά δικαιώματα κι υποχρεώσεις. Παραγωγικότητα, 
καλλιέργεια δημιουργικότητας και επιχειρηματικού κλί¬ 
ματος στη δημόσια διοίκηση. 

Πληροφοριακά Συστήματα 

και Ηλεκτρονική Διακυβέρνηση 

Εισαγωγή στις Τεχνολογίες Πληροφοριών και Επικοι¬ 


νωνιών (ΤΠΕ). Ηλεκτρονική Διακυβέρνηση. Υποστήριξη 
της Λήψης Αποφάσεων. Λήψη Ομαδικών Αποφάσεων. 
Στρατηγικός Σχεδιασμός. Υφιστάμενη κατάσταση ΠΣ στο 
Δημόσιο. Οργάνωση Δημόσιων Υπηρεσιών και Διοικη¬ 
τική Μεταρρύθμιση. Παρεχόμενες Υπηρεσίες. Αποτελε- 
σματικότητα και αποδοτικότητα. Αξιολόγηση Μονάδων 
και Υπηρεσιών. Ικανοποίηση Πολιτών και Υπηρεσιών. 
Διαχείριση Πληροφοριών. Ασφάλεια Πληροφοριών. Ανα¬ 
σχεδιασμός Διαδικασιών Δημόσιας Διοίκησης με χρήση 
ΠΣ. Επιχειρηματική Ευφυΐα και Αναλυτική. Ολοκλήρωση 
ΠΣ. ΠΣ στο χώρο της Οικονομίας, Υγείας, Εκπαίδευσης, 
Πληροφόρησης, κ.λπ. 

Διαχείριση Έργων και Προγραμμάτων 

Κύκλος ζωής έργων και προγραμμάτων. Τρόποι διοίκη¬ 
σης. Υπολογισμός χρόνου περάτωσης έργου σε συνθή¬ 
κες βεβαιότητας και αβεβαιότητας. Διοίκηση συμβάσεων 
έργων. Επιλογή εργοληπτών. Κοστολόγηση έργων. Σχέση 
χρόνου περάτωσης και κόστους. Συμβάσεις Δημόσιου - 
Ιδιωτικού τομέα: ΣΔΙΤ. Προβλήματα στη σχέση μεταξύ 
όλων των εμπλεκόμενων φορέων ενός έργου: Δημοσί¬ 
ου, Μηχανικών, Εργοληπτών. Παρακολούθηση καλής 
εκτέλεσης έργου. 

Συστήματα Διοίκησης Ποιότητας 
στη Δημόσια Διοίκηση 

Εισαγωγή στην ποιότητα (ορισμοί, βασικές διαστάσεις, 
ιστορική αναδρομή), Βασικές αρχές και αξιώματα της 
Διοίκησης Ολικής Ποιότητας, Φιλοσοφίες και προσεγγί¬ 
σεις στη ΔΟΠ (Οθΐπίη9, -Ιυι-ΒΠ, Οοεόγ, ΐ50ίΙονν3,Τ39υεΜί, 
Εθί9θπ63υιτι), Συστήματα εξυπηρέτησης πελατών, Συ¬ 
στήματα διασφάλισης ποιότητας (150 9001), Βασικά 
εργαλεία ποιότητας στη δημόσια διοίκηση: Διοίκηση 
μέσω στόχων, Δείκτες μέτρησης αποτελεσματικότητας 
και αποδοτικότητας, Κοινό Πλαίσιο Αξιολόγησης (ΚΠΑ), 

Πιστοποίηση σύμφωνα με το πρότυπο 150 9001. 

Διοίκηση και Διαχείριση 
της Ασφάλειας στο Δημόσιο 

Θεωρητικές αρχές και πλαίσια ανάλυσης της ασφά¬ 
λειας εργασίας, πρότυπα διαχείρισης της ασφάλειας 
(150 18001) και των περιβαλλοντικών επιπτώσεων (150 
14000), επιθεώρηση εργασίας, επιχειρησιακή κουλτού¬ 
ρα για την ασφάλεια, παράγοντες που επηρεάζουν την 
ανθρώπινη εργασία, εργονομική ανάλυση εργασίας, τε¬ 
χνικές εκτίμησης επικινδυνότητας, προγράμματα διερεύ- 
νησης ατυχημάτων, υπολογισμός κόστους ατυχημάτων, 
ενδο-επιχειρησιακές επικοινωνίες για την ασφάλεια στις 
επιχειρήσεις, αξιολόγηση δεικτών ασφάλειας, διαχείριση 
καταστάσεων εκτάκτου ανάγκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 3 Ιουλίου 2018 
Ο Πρύτανης 

ΕΥΑΓΓΕΛΟΣ ΔΙΑΜΑΝΤΟΠΟΥΛΟΣ 

